ATTA แนะรัฐฉีดวัคซีนโควิดเมืองท่องเที่ยว เตรียมพร้อมรับต่างชาติเข้าไทย คาดปีนี้ 10 ล้านคน
ATTA แนะรัฐฉีดวัคซีนโควิดเมืองท่องเที่ยว เตรียมพร้อมรับต่างชาติเข้าไทย คาดปีนี้ 10 ล้านคน
ATTA แนะรัฐฉีดวัคซีนโควิดเมืองท่องเที่ยว เตรียมพร้อมรับต่างชาติเข้าไทย คาดปีนี้ 10 ล้านคน
26 ม.ค. 2564

นายวิชิต ประกอบโกศล นายกสมาคมไทยธุรกิจการท่องเที่ยว (ATTA) ตั้งเป้าปี 2564 ว่าจะมีนักท่องเที่ยวต่างชาติเข้ามาราว 10 ล้านคนและเพิ่มเป็น 30 ล้านคนในปี 65 โดยสถานการณ์ท่องเที่ยวในประเทศที่อาศัยนักท่องเที่ยวจากต่างประเทศจะฟื้นตัวราวไตรมาส 3/64 หลังจากมีการนำวัคซีนต้านโควิด-19 มาใช้งานแล้ว
ขณะนี้ทั่วโลกมีการฉีดวัคซีนไปแล้วราว 65 ล้านคน คาดว่าภายในไตรมาส 1/64 จะมีผู้ได้รับการฉีดวัคซีนราว 200 ล้านคน ซึ่งสอดคล้องกับที่มีข่าวว่ารัฐบาลจะอนุญาตให้นักท่องเที่ยวที่ฉีดวัคซีนแล้วเข้าประเทศได้
นายกสมาคมฯ กล่าวว่า หลังจากที่ฉีดให้บุคลากรทางการแพทย์และประชาชนกลุ่มเสี่ยงแล้ว อยากเสนอให้รัฐบาลฉีดในเมืองท่องเที่ยว เช่น กระบี่ ภูเก็ต เชียงใหม่ เพื่อเตรียมความพร้อมรับนักท่องเที่ยวต่างชาติ และเป็นเรื่องดีที่วัคซีนที่รัฐบาลเลือกใช้ไม่ค่อยมีผลข้างเคียง
อย่างไรก็ตาม ขอให้ระมัดระวังเรื่องการแสดงความคิดเห็นที่จะส่งผลกระทบโดยไม่นำเรื่องวัคซีนมาเป็นประเด็นทางการเมือง